Document ID: 32009D0962

РЕШЕНИЕ НА КОМИСИЯТА
от 15 декември 2009 година
за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България
(нотифицирано под номер C(2009) 9976)
(текст от значение за ЕИП)
(2009/962/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Акта за присъединяване на България и Румъния, и по-специално глава 4, раздел Б, буква е), първа алинея от приложение VI към него,
като има предвид, че:
(1)
С Акта за присъединяване на България и Румъния за България бяха предвидени преходни периоди за привеждане в съответствие на някои млекопреработвателни предприятия с изискванията на Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1).
(2)
България предостави гаранции, че двадесет и едно млекопреработвателни предприятия са завършили процеса на модернизиране и понастоящем отговарят напълно на изискванията от законодателството на Съюза. На тринадесет от тези предприятия е разрешено да получават и преработват без разделяне отговарящо и неотговарящо на изискванията сурово мляко. Едно от тези тринадесет предприятия беше вече включено в списъка в глава I на допълнението към приложение VI. Следователно дванадесет предприятия следва да бъдат включени в списъка в глава I на допълнението към приложение VI.
(3)
Поради това допълнението към приложение VI към Акта за присъединяване на България и Румъния следва да бъде съответно изменено.
(4)
Мерките, предвидени с настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Допълнението към приложение VI към Акта за присъединяване на България и Румъния се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 15 декември 2009 година.

Labels: 7
18
17
0